L-immunità tal-massa għal żmien twil mhix possibli tintlaħaq minħabba l-varjant Delta. Dan skont l-iżviluppatur tal-vaċċin Oxford / AstraZeneca. Waqt li kien qed jitkellem f'laqgħa parlamentari tar-Renju Unit nhar it-Tlieta, Sir Andrew Pollard, professur tal-infezzjoni pedjatrika u immunità fl-Università ta' Oxford, qal li l-kisba tal-immunità tal-massa mhix possibbiltà issa li l-varjant Delta qed jinxtered mad-dinja kollha. "Nafu b'mod konkret ħafna bil-coronavirus li dan il-varjant attwali, il-varjant Delta, xorta se jinfetta nies li ġew imlaqqma, u dan ifisser li kull min għadu mhux imlaqqam, f'xi punt, se jiltaqa' mal-virus," qal Pollard. Huwa qal li huwa improbabbli li qatt tintlaħaq l-immunità tal-massa, u qal li l-varjant li jmiss tal-koronavirus ġdid jaf ikun kapaċi jinxtered iktar fost nies illi ġew imlaqqma. Dan hekk kif il-varjant li jmiss ikun żviluppa iktar b'tali mod li jkun kapaċi jinfetta iktar nies li jkunu ġew imlaqqma.